b'\n_START_ARTICLE_\nBVP M-80\n_START_SECTION_\nRazvoj\n_START_PARAGRAPH_\nPrve raziskave in razvoj M-80 se je za\xc4\x8del leta 1969, leta 1974 pa je bil izdelan prvi prototip. Prvi primerki BVP M-80 so zapustili proizvodnjo leta 1979, v uporabo pa so pri\xc5\xa1li \xc5\xa1ele leta 1982. Leto kasneje je bil predstavljen nagrajen model z oznako M-80A. Ta varianta je imela mo\xc4\x8dnej\xc5\xa1i motor in nekoliko bolj\xc5\xa1i oklep. Pred razpadom dr\xc5\xbeave je bilo proizvedenih okoli 800 vozil._NEWLINE_Prva varianta z oznako M-80, ki je bila izdelana v majhnem \xc5\xa1tevilu. Vozilo je uporabljalo francoski motor z mo\xc4\x8djo 260 KM, motor je bil enak kot pri AMX-10P. Kasneje je Jugoslavija v doma\xc4\x8di FAMOS tovarnah za\xc4\x8dela proizvajati licen\xc4\x8dni motor Daimler-Benz s 320 KM. Ta razli\xc4\x8dica je dobila novo oznako M-80A._NEWLINE_V \xc4\x8dasu izdelave je imel M-80A podobne karakteristike kot ostala obstoje\xc4\x8da pehotna oklepna vozila, kot sta ruski BMP-1 ali francoski AMX 10P. \xc4\x8ceprav mnogi tuji strokovnjaki primerjajo M-80A z ruskim BMP-1, je jugoslovansko pehotno ojklepno vozilo plod doma\xc4\x8de izdelave. Za razliko od BMP-1, ki je imel 6 nosilnih koles in je bil oboro\xc5\xbeen s topom 73 mm, je M-80A imel 5 opornih koles in 20 mm top. M-80A vklju\xc4\x8duje \xc5\xa1tevilne elemente iz novej\xc5\xa1ega BMP-2 in francoskega AMX-10P, kar mu je dalo ve\xc4\x8d mo\xc4\x8di in bolj\xc5\xa1o za\xc5\xa1\xc4\x8dito pred svojim nasprotnikom. Vsi M-80As so amfibijski in so opremljeni z dvojnimi V-3 lanserji._NEWLINE_Bilo je veliko v uporabi v \xc4\x8dasu jugoslovanskih vojn.\n_START_SECTION_\nKupola\n_START_PARAGRAPH_\n20 mm avtomatski topovi, ki je bili prvotno name\xc5\xa1\xc4\x8deni v prvi in drugi razli\xc4\x8dici BVP M-80 (A) je imeli omejeno efektivno razdaljo do 1.500 metrov, njegov kalibar in dostopno strelivo pa ni imelo zadostne prebojne mo\xc4\x8di proti morebitnim sovra\xc5\xbenim ciljem. Zato se je voja\xc5\xa1ki tehni\xc4\x8dni svet jugoslovanske ljudske armade leta 1978 odlo\xc4\x8dil, da razvije nov sodobno kupolo in izbolj\xc5\xa1a \xc5\xa1tevilne vidike BVP-M80.\xc2\xa0Pravi razvoj nove kupole se je za\xc4\x8del z razvojem novih Zastavinih 30mm avtomatskih topov M86 leta 1985. Novo kupolo so poimenovali Vidra in so ji kasneje dali oznako M-91.\xc2\xa0Poleg novega 30 mm \xc5\xbeiroskopsko stabiliziranega avtomatskega topa je bila opremljena z lanserji dimnih granat, izbolj\xc5\xa1animi dnevno/no\xc4\x8dnimi merki in lanserji SACLOS 9M14 Malyutka. Kupola se je premikala s pomo\xc4\x8djo servo-hidravli\xc4\x8dnega mehanizma elevacijo topa pa je bilo mogo\xc4\x8de spreminjati z elektri\xc4\x8dnim motorjem. Tako izbolj\xc5\xa1ana kupola imenovana Vidra je bil name\xc5\xa1\xc4\x8den na M-80A1._NEWLINE_Kasneje v poznih devetdesetih letih in v za\xc4\x8detku leta 2000 je izvirna kupola Vidra dobila \xc5\xa1tevilne manj\xc5\xa1e izbolj\xc5\xa1ave, ki so izbolj\xc5\xa1ale splo\xc5\xa1no uporabo in dobila novo oznako M-91E. Z izbolj\xc5\xa1ano razli\xc4\x8dico je bilo mogo\xc4\x8de uporabiti dva razli\xc4\x8dna topa, poleg avtomatskega topa M-86 30mm pa je bilo na\xc4\x8drtovano namestitev 30-milimetrskega avtomatskega topa Zastave M-89, ki ima dvojni polnilnik, tako da lahko isto\xc4\x8dasno uporablja dve razli\xc4\x8dni vrsti streliva. V razvoju je nova kupola, ki bo lahko nosila nove radijsko vodene protipovidne rakete z dometom do 5 km in novi 30 mm avtomatski top verjetno za strelivo 30 x 173 za uporabo v posodobljenem BVP M-80AB1._NEWLINE_Poleg BVP M-80 je posodobljena kupolo Vidra mo\xc5\xbeno namestiti tudi na ostala bojna vozila kot je npr. BTR-50.\n_START_SECTION_\nKarakteristike\n_START_PARAGRAPH_\nM-80A je oboro\xc5\xbeen z 20 mm avtomatskim topom, koaksialnim mitraljezom 7,62 mm in dvojnim lanserjem \xc5\xbei\xc4\x8dno vodenih protitankovskih raket. Ima NBC za\xc5\xa1\xc4\x8dito, sistem za ga\xc5\xa1enje, notranjo gretje in sistem za odstranjevanje vode. Je popolnoma amfibijsko in omogo\xc4\x8da pre\xc4\x8dkanje vseh vodnih pregrad brez predhodne priprave. Maksimalna hitrost v vodi je 7 km/h. Posadko sestavljajo trije \xc4\x8dlani, voznik, poveljnik in namerilec, zadaj je prostor za \xc5\xa1est popolnoma opremljenih vojakov in poveljnika oddelka. Ti lahko na sovra\xc5\xbenika delujejo s svojim osebnim oro\xc5\xbejem preko \xc5\xa1est odprtin na bokih in zadnjih vratih vozila. Vojaki lahko v vozilo vstopajo ali izstopajo skozi dvoje zadnjih vrat .'